Public procurement notice: Prior Information Notice Without Call For Competition
Published: 2020-11-30
Buyer: Sundhedsdatastyrelsen
Country: DK
Contract type: Services
CPV classification: 48000000 | 48200000 | 72000000 | 72200000 | 72230000: Custom software development services

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Appen smitte|stop blev lanceret d. 18 juni 2020, og er nu hentet mere end 1,8 mio gange, og data viser, at appen har været med til at bremse smittekæder i Danmark.
Sundhedsdatastyrelsen planlægger at udbyde videreudvikling, vedligehold og support samt drift af smitte|stop appen. Kontrakten skal sikre en stabil drift af smitte|stop-appen i 2021, hvor der løbende skal være fokus på optimeringer og fejlrettelser, så appen bliver et endnu mere effektivt værktøj til smitteopsporing. Appen skal kunne videreudvikles i takt med eventuelle politiske ønsker til nye funktioner. Appen skal fortsat være baseret på Google og Apples teknologi for notifikationer om eksponeringer. Det skal bemærkes, at appens snitflade til den autorisationsserver, hvor borgere kan logge ind med NemID og få valideret, at de er testet positiv, ikke udbydes som en del af denne kontrakt.
Udbuddet forventes offentliggjort d. 22. december 2020 med frist for afgivelse af tilbud d. 29. januar 2021.
Digitale løsninger giver en række muligheder for at understøtte myndighedernes indsats mod COVID-19. Smitteopsporing er afgørende for at bryde smittekæderne og kontrollere COVID-19 epidemien. Appen smitte|stop er et digitalt værktøj, der fungerer som et supplement til andre indsatser for kontaktopsporing og til testning, fysisk afstand og god hygiejne. Nærmere information fremgår af www.smittestop.dk
Digitaliseringsstyrelsen indgik i foråret 2020 en kontrakt med Netcompany A/S om udvikling, forvaltning og drift af smittestop-appen. Kontrakten udløber d. 31. december 2020, men kan forlænges i 3 måneder. Idet der i 2021 forventes at være smitte med COVID-19 i samfundet, vil det fortsat være relevant at have smitte|stops-appen som en del af myndighedernes COVID-indsats, og derfor er der brug for at sikre kontraktlig understøttelse af løsningen i 2021.
Den nuværende kontrakt med Netcompany A/S forlænges frem til d. 31. marts 2021, mens der gennemføres udbud af løsningen. I den forbindelse overgår kontrakt- og systemansvar fra Digitaliseringsstyrelsen til Sundhedsdatastyrelsen.
Sundhedsdatastyrelsen forventer at gennemføre offentligt udbud af videreudvikling, vedligehold og support samt drift af smitte|stop-appen. Udbuddet forventes igangsat via offentliggørelse af udbudsbekendtgørelsen d. 22. december 2020, med forventet tilbudsfrist 29. januar 2021. Forventet ordretildeling er medio februar 2021, med kontraktopstart primo marts 2021, marts måned vil være transitionsperiode.
Der er afsat finansiering til at appen kan videreudvikles, vedligeholdes og supporteres samt driftes i 2021 og derfor er der brug for at sikre kontraktlig understøttelse af løsningen i 2021. Kontraktperioden kan dog blive såvel kortere som længere afhængig af udviklingen af COVID-19 i samfundet.
Som en del af udbuddet bliver der stillet krav om, at kildekoden til appen gøres offentlig tilgængelig. Potentielle tilbudsgivere kan i udbudsprocessen anmode om at få adgang til kildekoden.
Sundhedsdatastyrelsen ønsker med denne forhåndsmeddelelse, at orientere om det kommende udbud, således at interesserede tilbudsgivere kan træffe foranstaltninger til håndtering af udarbejdelse af tilbud.
For yderligere at orientere om det kommende udbud afholdes der informationsmøde torsdag d. 10. december 2020, kl. 10.00 - 11.00. Alle interesserede aktører opfordres til at deltage. Mødet forventes afholdes virtuelt.
Tilmelding til informationsmøde d. 10. december 2020 kl. 10.00 kan ske via besked modulet i det elektroniske udbudsværktøj EU-Supply. Interesserede bedes fremsende kontaktinformationer (navn, mail-adresse og virksomhed) herefter fremsendes nærmere information. Der kan maksimalt tilmeldes 3 personer pr. interesseret virksomhed.
Interesserede opfordres til at holde sig orienteret via EU-Supply, hvor evt. yderligere informationer løbende bliver up-loaded.